เปิดปฏิทิน “บจ.” แจ้งงบ Q1 จับตากำไร GLOBAL-TU ฟื้นตัวแกร่ง
เปิดปฏิทิน “บจ.” แจ้งงบไตรมาส 1/66 จับตา GLOBAL-TU ประกาศสัปดาห์หน้า (2-3 พ.ค.66) “กรุงศรี พัฒนสิน” คาด GLOBAL กำไรเพิ่มขึ้น 52% จากไตรมาสก่อน ส่วน TU กำไรทะลุ 1.4 พันลบ.
เปิดปฏิทิน “บจ.” แจ้งงบ Q1 จับตา GLOBAL-TU ประกาศสัปดาห์หน้า โบรกคาด GLOBAL กำไรเพิ่มขึ้น 52% จากไตรมาสก่อน ส่วน TU กำไรทะลุ 1.4 พันลบ.
29 เม.ย. 2566

บริษัทหลักทรัพย์ ทิสโก้ จำกัด (มหาชน) คาดการณ์การประกาศผลการดำเนินงานของบริษัทจดทะเบียน (บจ.) ในตลาดหลักทรัพย์แห่งประเทศไทยงวดไตรมาส 1/66 ตั้งแต่สัปดาห์หน้าเป็นต้นไป ดังนี้

โดยในสัปดาห์หน้า พบว่า บริษัท สยามโกลบอลเฮ้าส์ จำกัด (มหาชน) หรือ GLOBAL จะรายงานงบการเงินในวันที่ 2 พ.ค.66 และ บริษัท ไทยยูเนี่ยน กรุ๊ป จำกัด (มหาชน) หรือ TU จะรายงานงบการเงินในวันที่ 3 พ.ค.66
ด้านบล.กรุงศรี พัฒนสิน ระบุในบทวิเคราะห์ว่า แนวโน้มกำไรสุทธิไตรมาส 1/66 ของ GLOBAL เหลือ 800 ล้านบาท ลดลง 31% เมื่อเทียบจากปีก่อน แต่เพิ่มขึ้น 52% เมื่อเทียบจากไตรมาสก่อน ตามหน้าขายสินค้ากลุ่มก่อสร้างและคาดไม่มีรายจ่ายพิเศษเหมือนไตรมาส 4/65 จึงคงแนะนำ “รอซื้อเมื่ออ่อนตัว” โดยประเมินจังหวะทยอยสะสมช่วงกลางปีขึ้นไป ประเมินราคาเป้าหมายที่ 20 บาทต่อหุ้น
ส่วน TU คาดกำไรสุทธิไตรมาส 1/66 อยู่ที่ 1,416 ล้านบาท ลดลง 18.9% เมื่อเทียบจากปีก่อน แต่เพิ่มขึ้น 14.4% เมื่อเทียบจากไตรมาสก่อน แนะนำ “Trading Buy” แต่ปรับลดราคาเป้าหมายมาที่ 18 บาทต่อหุ้น ทั้งนี้ชอบ TU ในส่วนธุรกิจอาหารสัตว์ และสินค้าใหม่ๆที่ เติบโตได้ดีในปี 66 แต่เศรษฐกิจยุโรปชะลอตัวและค่าเงินบาทแข็งค่าน่าจะทำให้ความน่าสนใจของ TU น้อยลง